**טקס יום הזכרון התשע"ז**

**1.פתיחה:**

מדינת ישראל, שקיימת כבר 69 שנה, ידעה לא מעט מלחמות, מבצעים, קרבות, ופיגועים - כל אלו הפכו, לצערנו, לחלק משגרת יוֹמֵיְנוּ, וּכְשֶׁיֶש מלחמה- יש **אובדן**.

היום, ה' באייר תשע"ז, רגע לפני פתיחת חגיגות 69 שנה למדינת ישראל , עם הישמע הצפירה נתייחד כולנו עם זכרם של גיבורנו, אשר מסרו נפשם למען מדינת ישראל.

בעוד דקות אחדות תישמע צפירה בכל רחבי המדינה.

נבקש לכבות פלאפונים, ולכבד את המעמד.

**2.צפירה**

**3. שיר:** זה לא חלום-קליפ תמונות

**4. חיילים ואמהות**

**5. שיר:** אמא אם הייתי יכול- אחרי הדיאלוגים (אמהות וחיילים)

6**. יזכור**

יונתן קריין- לקריאת יזכור אני מזמין את ישראל אוחנה, חייל בודד שעלה לארץ מצרפת ומשרת בגדוד צבר של גבעתי.

הקהל מתבקש לעמוד.

יִזְכֹּר עַם יִשׂרָאֵל אֶת בָּנָיו וּבְנוֹתָיו,
הַנֶּאֱמָנִים וְהָאַמִּיצִים, חַיָּלֵי צְבָא-הֲגָנָה לְיִשׂרָאֵל,
וְכָל לוֹחֲמֵי הַמַּחְתָּרוֹת וַחֲטִיבוֹת הַלּוֹחֲמִים
בְּמַעַרְכוֹת הָעָם, וְכָל אַנְשֵי קְהִילִיַּת הַמּוֹדִיעִין
וְהַבִּטָּחוֹן וְאַנְשֵי הַמִּשְׁטָרָה אֲשֶׁר חֵרְפוּ נַפְשָׁם
בָּמִלְחָמָה עַל תְּקוּמַת יִשְׂרָאֵל,
וְכָל אֵלֶּה שֶׁנִּרְצְחוּ בָּאָרֶץ וּמִחוּצָה לָהּ
בִּידֵי מְרָצְחִים מֵאִרְגּוּנֵי הָטֶּרוֹר.

יִזְכֹּר יִשׂרָאֵל וְיִתְבָּרַך בְּזַרְעוֹ וְיֶאֱבַל עַל זִיו הָעֲלוּמִים
וְחֶמְדַת הַגְּבוּרָה וּקְדֻשָׁת הָרָצוֹן וּמְסִירוּת הַנֶּפֶש
אֲשֶׁר נִסְפּוּ בַּמַּעֲרָכָה הַכְּבֵדָה.

יִהְיוּ חַלְלֵי מַעַרְכוֹת יִשְֹרָאֵל עֲטוּרֵי הַנִּצָּחוֹן
חֲתוּמִים בְּלֵב יִשְֹרָאֵל לְדוֹר דּוֹר.

7**. אל מלא רחמים**

אֵל מָלֵא רַחֲמִים שׁוֹכֵן בַּמְּרוֹמִים, הַמְצֵא מְנוּחָה נְכוֹנָה עַל כַּנְפֵי
הַשְּׁכִינָה בַּמַּעֲלוֹת קְדוֹשִׁים, טְהוֹרִים וְגִבּוֹרִים, כְּזֹהַר הָרָקִיעַl
מַזְהִירִים, לְנִשְׁמוֹת הַקְּדוֹשִׁים שֶׁנִּלְחֲמוּ בְּכָל מַעַרְכוֹת
יִשְׂרָאֵל, בַּמַּחְתֶּרֶת וּבִצְבָא הַהֲגָנָה לְיִשְׂרָאֵל וְשֶׁנָּפְלוּ
בְּמִלְחַמְתָּם וּמָסְרוּ נַפְשָׁם עַל קְדֻשַּׁת הַשֵּׁם, הָעָם וְהָאָרֶץ
בַּעֲבוּר שֶׁאָנוּ מִתְפַּלְּלִים לְעִלּוּי נִשְׁמוֹתֵיהֶם. לָכֵן בַּעַל
הָרַחֲמִים יַסְתִּירֵם בְּסֵתֶר כְּנָפָיו לְעוֹלָמִים וְיִצְרֹר בִּצְרוֹר
הַחַיִּים אֶת נִשְׁמוֹתֵיהֶם, ה' הוּא נַחֲלָתָם, בְּגַן עֵדֶן מְנוּחָתָם
וְיָנוּחוּ בְּשָׁלוֹם עַל מִשְׁכְּבוֹתָם וְתַעֲמֹד לְכָל יִשְׂרָאֵל זְכוּתָם
וְיַעַמְדוּ לְגוֹרָלָם לְקֵץ הַיָּמִין, וְנֹאמַר אָמֵן

8**. טקסט מעבר לפיגועים**

כמעט 70 שנה נמשך סיפור האהבה המיוסר שלנו עם הארץ.

"ארץ אוכלת יושביה", אמרו בימים רחוקים המרגלים שתרו את הארץ.

וענה להם מנהיגם: "יכול נוכל לה." , נוכל להתמודד עם הקשיים שבדרך.

"אין לי ארץ אחרת, גם אם אדמתי בוערת" אנחנו שרים, וממשיכים לחיות.

ממשיכים לחיות כאן על פני האדמה הזאת,
חיים עם האחד שחסר, עם הגעגעוע, עם הכאב,
עם הידיעה שאין דרך אחרת.
ועם התקווה- שתמצא הדרך לשכנות של שלום.

**9.** המורה לחקלאות- איבדה את דודה מיכאל מרק בפיגוע ירי בכביש 60, בהר חברון בחודש יולי בקיץ האחרון.

סרטון

* מדברת-

**10**, מנהלת בית ספרנו, איבדה את בתה בפיגוע ירי בכביש 6, בשעה שחזרו מאירוע משפחתי בדרכם חזרה לכאן, לביתם בכפר.

סרטון

-מדברת-

**11. שיר:** ארים ראשי

**12. סיום:**

ביום הזה אנו מדגישים ומחזקים את הקשר בנינו לבין מדינתנו,

הקשר בין הבנים שנפלו על קדושת ה', העם והארץ.

הלוואי שנזכה גם אנחנו להמשיך להחיות להצמיח ולנטוע בליבנו את זיכרון אותם אלו שנגדעו טרם זמנם.

למענם נאמין בעולם טוב יותר שאפשר לחיות בו **יחד**.

נקבל זה את זה, נוותר, נתגבר , נחייה בשלום, לא עוד פחד.

בואו נאמין בשיתוף פעולה  נקשיב, נתחשב ונישא תפילה לשלום, לשלום שביננו.

**13 סיום:**

תלמידי יב- נא לעמוד

אנחנו תלמידי יב, אוטוטו כבר חיילים, כבר מתחילים להריח את ריח המדים. מתחייבים להמשיך את מסורת הנתינה למדינה ולעם.

לשאוף לשלום, לשלום שבנינו.

אני מתחייב!!

**יב עומדים- אני מתחייב**

**14.התקווה-**

לשירת התקווה ואמני מאמין הקהל מתבקש לקום .

התקווה .

אני מאמין.

יהי רצון שלא נדע עוד צער במדינתינו. תם הטקס . צאתכם לשלום .

דניסיצ'קה

כשהיית בן 16 החלטנו לעזוב את רוסיה ולעלות לארץ ישראל, אז לא דמיינתי כמה תשתלב כאן מצויין.

מהר מאוד למדת את השפה העברית. השקעת בלימוד השפה, כי הבנת שזה הכלי שלך להצליח בחיים. המורים תמיד סיפרו לנו כמה ההתקדמות שלך מהירה וכמה הם מופתעים מהיכולות הגבוהות שלך.

כל זה נתן לי תקווה כי בזכות כך תצליח גם בלימודים באוניברסיטה. אני בטוחה שכל מה שתבחר ללמוד תצליח בו, ילד חכם שלי.

אני רק מופתעת מהחלטתה שלך לעשות קריירה צבאית. למה לדחות את הלימודים באוניברסיטה? עם פוטנציאל כמו שלך? מי הולך ללמוד בגיל ככ מבוגר באוניברסיטה?

אני מקווה שתבין שאני דואגת לך, אני אתמוך בכל מה שתבחר. אני רק רוצה להאמין שתבחר את המסלול הנכון ביותר עבורך. תחשוב על העתיד שלך.

ובינתיים תשמור על עצמך בצבא, תתרחק מכל סכנה כי אני דואגת לך ולא מצליחה להירדם בלילות.

אוצ'ן ליובליו אי סקוצ'איו, דניסצ'קה שלי...

אמא יקרה,

אמא אנחנו כרגע בבסיס שרגא בצפון, אנחנו באימונים והאווירה כאן טובה, בערב אנחנו יושבים יחד כל הצוות וצוחקים . כשאחזור הביתה אספר לך ולאבא הרבה מהחוויות שלנו.

מתוך המכתב ששלחת לי, אני שומע את הדאגה שבקול שלך.

אני בטוח שהיית מעדיפה שאלך למסלול עתודה ואלמד באוניברסיטה ישר אחרי התיכון, כמו כל שאר חברי שעדיין ברוסיה.

אבל המציאות כאן בארץ שונה, אמא זכיתי לשרת בצבא ההגנה לישראל. זכיתי להגן על הארץ על המולדת עליה חלמנו כל השנים.

אני מועמד לצאת לקורס צלפים ובהמשך לקורס חבלה מתקדם, אמא אני חולם על קריירה צבאית.

הצבא הוא כוח, הוא ההגנה לכך שתוכלו לחיות כאן בארץ בשקט.

אז בבקשה אמא הניחי את דאגותיך בצד, אני כבר ילד גדול ואני מבטיח לך שאשמור על עצמי.

אוהב מאוד,

דניס.

יואני אהוב שלי,

יום שישי, ואני במטבח מבשלת אוכל לכבוד שבת קודש, אתה בן חמש, אתה רץ אליי ובעינייך השובבות אתה מביט בי. "יואני, מה קרה? למה אתה כל כך שמח?" אתה לא מתבלבל ומספר לי על החלום הכי גדול שלך, החלום שלך שהפך לסיוט הכי גדול שלי: "אמא, אני יודע מה אני רוצה להיות כשאהיה גדול...אני , אני רוצה לעזוב את פריז, לעלות לארץ ישראל ולהיות חייל גיבור".

אני צוחקת, איזה מתוק אתה, איך ילד בפריז יכול לחלום חלומות כאלה?! אבל אני לא מתרגשת ממשפט מתוק של ילד בן חמש. שתגדל כבר לא יהיו מלחמות אני חושבת לעצמי.

יואן, כל שנה דאגת להזכיר לי על אותו חלום ילדות- המשכת לחלום על ארץ ישראל. ואני נשארתי בפחדים שלי.

בגיל 17 אמרתי לך בכעס -"אתה לא טס לשום מקום" . אפשר לעלות לארץ, אבל למה להתגייס?

אבל יואני, אתה ענית לי באותו רוגע ובחיוך גדול, "אמא, אל תדאגי – זה מה שאני רוצה לעשות. אין דבר שאני רוצה לעשות יותר מזה. אבל אני מבטיח לך, אני מבטיח שאשמור על עצמי. אני אהיה בסדר. אמא אני אוהב אותך".

אמא יקרה,

את המכתב הזה, אני כותב בקורס נתיב. סוף סוף אימא למדתי לכתוב בעברית, שפת הקודש של עם ישראל.

אמא, אני לובש מדי זית, לומד על הארץ המובטחת, על המדינה שעליה נלחמו אלפי שנים. אני נרגש וגאה להסתובב כאן בבסיס מחווה אלון בין מאות עולים חדשים שבחרו לעזוב את הפינה החמה שלהם בארצות הגולה ולשוב ארצה ולהתגייס לצבא הגנה לישראל.

ציונות אמא זו המילה. ציונות.

ציונות זו תקווה, זה שלום. ציונות זו המטרה- שהעם היהודי ישוב לארצו, למולדתו. בכל שנה אמא, התפללנו בליל הסדר בצרפת : "לשנה הבאה בירושלים הבנויה". זו הפסגה של הצינות. ירושלים בנויה ושלימה שכל היהודים בתוכה.

אמא, אני יודע שאת דואגת לי, אני יודע שקשה לך לישון בלילה, קשה לך להירדם.

הזמן חולף מהר אמא, אני מבטיח שאשמור על עצמי. הסירי דאגה מליבך.

אוהב אותך אמא, אוהב אותך!

מלק שלי, מלאך שלי. האור של הבית, מאז שיצאת למכינה הקדם צבאית "ימין אורד", אתה חדור מטרה להתגייס לחייל צנחנים. תמיד רצית להגיע להיות צנחן כמו אחיך הבכור. אני שמחה שהתגשם לך החלום- וקיבלת את מה שרצית.

מלקו אני גאה בך שבחרת מסלול קצת שונה משאר חבריך, החלטת לצמוח למעלה להגיע גבוה ולהגשים את חלומותיך.
החלטת לעזוב את 'הברזלים' בהם היית מבלה שעות עם חבריך בסופי שבוע כשהיית חוזר הביתה מהפנימייה.
גאה בך שלא נתת לתירוצי החיים להכתיב את דרכך, אלא חלמת גבוה והגעת לשם.

בפנימיה תמיד סיפרו כמה אתה אחראי ועוזר לכולם, הם לא חידשו לי הרבה כי ראיתי מה אתה עושה כשאתה חוזר הביתה. איך אתה עוזר לשכנים הזקנים, עורך עבורם את הקניות, איך אתה דואג להורים שלך ולאחייך הקטנים. מכאן היה לי ברור שתגיע לקורס מפקדים. וגם שם כמפקד תדאג בכנות גדולה לכל חייליך.

תמיד הרגשתי שאפשר לסמוך עליך. אתה בחור אחראי, ואני בטוחה שחייליך זכו במפקד מצויין.

עם זאת הדאגה לא יורדת מליבי. מלקו, מלאך שלי, תבטיח לי שתשמור על עצמך.

תשמור על עצמך, כמו שהיית שמור על חייליך.

אוהבת אותך ודואגת לך

אמא.

אמא יקרה,

מה שלומך? מה שלום אבא?

אני יודע שההחלטה שלי ללכת לצנחנים מעט קשה עבורכם, אני יודע שהעזרה בבית עכשיו נופלת בעיקר עליכם. אבל אני חייב לשתף אותך כמה טוב לי כאן בצבא.

אחרי קורס מכי"ם, קורס מפקדי כיתה, זכיתי לקבל צוות חיילים משלי. לא האמנתי עד כמה המשימה תהיה מורכבת- מחיילים בודדים לנסות להפוך אותם לקבוצה, לצוות. צוות שילחם זה לצד זה, צוות שישמור ויגן אחד על השני.

קבלתי צוות מאתגר- חיילים חילונים ובני ישיבות יחד. הפערים בניהם היו גדולים, אבל אני מאמין כי בסופו של דבר אפשר לגשר על השוני, בסופו של דבר כולנו יהודים וכולנו רוצים להגן על המולדת.

אמא הסירי דאגה מלבך, מבטיח לשמור על עצמי ועל חיילי.

אוהב

מלקו.